|  |
| --- |
| Afrikinė miegligė |
|  |
| ICD-10 | B56 |
| ICD-9 | 086.5 |
| LigųDB | 29277 |

**Afrikinė tripanosomozė** arba **miegligė** – parazitinė liga, kuria gali sirgti žmonės ir kiti gyvūnai. Ją sukelia *Trypanosoma brucei* rūšies pirmuonys. Žmonėms pavojingi du tripanosomų porūšiai: *Trypanosoma brucei gambiense* (T. b. g.) ir *Trypanosoma brucei rhodesiense* (T. b. r.). Daugiau nei 98 % atvejų, apie kuriuos pranešta, sukėlė T. b. g. Abiejų porūšių parazitais paprastai užsikrečiama įkandus musei cėcė. Liga labiau paplitusi kaimo vietovėse. 

Iš pradžių, pirmojoje ligos stadijoje, užsikrėtusysis karščiuoja, jam skauda galvą, kamuoja niežulys, gelia sąnarius. Šie požymiai ima reikštis po įkandimo praėjus nuo vienos iki trijų savaičių. Po kelių savaičių arba mėnesių prasideda antroji stadija, kuriai būdingas sumišimas, koordinacijos sutrikimai, sąstingis ir miego sutrikimai. Liga diagnozuojama aptikus parazitą kraujo tepinėlyje arba limfazgių skystyje. Norint nustatyti, ar liga pirmosios, ar antrosios stadijos, dažnai reikia atlikti stuburo kanalo punkciją.

Viena iš sunkios ligos formos profilaktikos priemonių – atrankinis rizikos grupės populiacijos kraujo tyrimas, skirtas T. b. g. nustatyti. Gydyti lengviau, kai liga nustatoma anksti ir kol dar nepasireiškė neurologinių simptomų. Pirmosios stadijos liga gydoma vaistais pentamidinu arba suraminu. T. b. g. sukelta antrosios stadijos liga gydoma eflornitinu arba nifurtimokso deriniu su eflornitinu. Melarsoprolis veiksmingas abiejų porūšių pirmuonims, tačiau dėl sunkaus šalutinio poveikio paprastai skiriamas tik gydant T. b. r. sukeltą ligą.

*Trypanosoma brucei* gyvenimo ciklas
Liga reguliariai pasitaiko tam tikruose Užsachario Afrikos regionuose. Rizikos grupei priskirtina maždaug 70 milijonų gyventojų 36 šalyse. Pvz. 2010 metais nuo jos mirė 9 000 žmonių, palyginti su 34 000 mirusiųjų 1990 metais. Manoma, kad šiuo metu esama 30 000 užsikrėtusiųjų, o 7 000 užsikrėtė 2012 m. Daugiau nei 80 % užsikrėtusiųjų gyvena Kongo Demokratinėje Respublikoje. Naujausiais laikais buvo trys dideli ligos protrūkiai: vienas – nuo 1896 iki 1906 metų, daugiausia Ugandoje ir Kongo baseine, kiti du – 1920 m. ir 1970 m. įvairiuose Afrikos šalyse. Ligos sukėlėją nešioti bei užsikrėsti gali ir kiti gyvūnai, pvz. karvės.

Nuorodos
--------

1. 1 2 3 4 5 6 7 8 9 10 11 12 13 14  WHO Media centre (June 2013). „Fact sheet N°259: Trypanosomiasis, Human African (sleeping sickness)". `{{cite journal}}`: Citatai journal privalomas `|journal=` (pagalba)
2. ↑  Šablonas:MedlinePlusEncyclopedia
3. 1 2 3 4 5  Kennedy, PG (2013 Feb). „Clinical features, diagnosis, and treatment of human African trypanosomiasis (sleeping sickness)". *Lancet neurology*. **12** (2): 186–94. PMID 23260189. `{{cite journal}}`: Patikrinkite date reikšmes: `|date=` (pagalba)
4. ↑  Simarro PP, Cecchi G, Franco JR, Paone M, Diarra A, Ruiz-Postigo JA, Fèvre EM, Mattioli RC, Jannin JG (2012). „Estimating and Mapping the Population at Risk of Sleeping Sickness". *PLoS Negl Trop Dis*. **6** (10): e1859. doi:10.1371/journal.pntd.0001859.`{{cite journal}}`: CS1 priežiūra: multiple names: authors list (link) CS1 priežiūra: unflagged free DOI (link)
5. ↑  Lozano, R (2012-Dec-15). „Global and regional mortality from 235 causes of death for 20 age groups in 1990 and 2010: a systematic analysis for the Global Burden of Disease Study 2010". *Lancet*. **380** (9859): 2095–128. doi:10.1016/S0140-6736(12)61728-0. PMID 23245604. `{{cite journal}}`: Patikrinkite date reikšmes: `|date=` (pagalba)